
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 227 

21 Φεβρουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατάργηση του Νομικού Προσώπου με το όνομα « Ενιαία 
Σχολική Επιτροπή Δημοτικού Σχολείου Αιαντείου και 
Νηπιαγωγείων Αιαντείου και Κακής Βίγλας» του Δή¬ 
μου Σαλαμίνας και σύσταση δύο (2) νέων Νομικών 


Προσώπων με τις επωνυμίες: (α) «Σχολική Επιτροπή 
Δημοτικού Σχολείου Αιαντείου» & (β) «Σχολική Επι¬ 
τροπή Νηπιαγωγείων Αιαντείου & Κακής Βίγλας». 1 

Κατάρτιση Οργανισμού Εσωτερικής Υπηρεσίας του 
Νομικού Προσώπου Κέντρο Φροντίδας Οικογένει¬ 
ας Δήμου Αβδήρων Ν. Ξάνθης. 2 

Τροποποίηση του Οργανισμού Εσωτερικής Υπηρε- 
σίας(Ο.Ε.Υ) του Δήμου Αμφίκλειας. 3 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ. 10196/2003 
απόφαση του Γεν. Γραμ. Περιφέρειας Νοτίου Αι¬ 
γαίου. 4 


ΑΠΟΦΑΣΕΙ Σ 

Αριθ. 07/ΔΤΑ/19882 (1) 

Κατάργηση του Νομικού Προσώπου με το όνομα « Ενιαία 
Σχολική Επιτροπή Δημοτικού Σχολείου Αιαντείου και 
Νηπιαγωγείων Αιαντείου και Κακής Βίγλας» του Δήμου 
Σαλαμίνας και σύσταση δύο (2) νέων Νομικών Προσώ¬ 
πων με τις επωνυμίες: (α) «Σχολική Επιτροπή Δημοτι¬ 
κού Σχολείου Αιαντείου» & (β) «Σχολική Επιτροπή Νη¬ 
πιαγωγείων Αιαντείου & Κακής Βίγλας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 9 του Ν. 2503/1997. 

2. Τις διατάξεις του άρθρου 203 του Δ.Κ.Κ. Π.Δ 
410/1995. 

3. Την υπ’ αριθμ. 07/ΔΤΑ/4011/23.5.2001 απόφασή μας 
«περί σύστασης του Νομικού Προσώπου» «Ενιαία Σχολι¬ 
κή Επιτροπή Δημ. Σχολείου Αιαντείου & Νηπ/γείων Αια- 
ντείου και Κακής Βίγλας» του Δήμου Σαλαμίνας. 


4. Την υπ’ αριθμ. 16978/12.11.2003 (ΦΕΚ 1693τ.Β)από¬ 
φαση του Γενικού Γραμ/τέα Περιφέρειας Αττικής Περί με¬ 
ταβίβασης αρμοδιοτήτων και εξουσίας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγρά¬ 
φων και άλλων πράξεων στον ΓΕΝΙΚΟ Δ/ΝΤΗ ΠΕΡΙΦΕ¬ 
ΡΕΙΑΣ. 

5. Τις υπ’ αριθμ. 341/2004 και 342/2004 αποφάσεις του 
Δημοτικού Συμβουλίου Σαλαμίνας, αποφασίζουμε: 

Καταργούμε το Νομικό Πρόσωπο με το όνομα « Ενιαία 
Σχολική Επιτροπή Δημοτικού Σχολείου Αιαντείου και Νη¬ 
πιαγωγείων Αιαντείου και Κακής Βίγλας του Δ. Σαλαμίνας 
και συστήνουμε δυο νέα Νομικά 

Πρόσωπα με τις Επωνυμίες: 

α) Σχολική Επιτροπή Δημοτικού Σχολείου Αιαντείου και 

β) Σχολική Επιτροπή Νηπιαγωγίων Αιαντείου και Κακής 
Βίγλας. 

Σκοπός των Νομικών Προσώπων είναι: 

- Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας θέρμανσης, φωτισμού, 
ύδρευσης, τηλεφώνου, αποχέτευσης, αναλώσιμων υλι¬ 
κών, κ.λπ. 

Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορών & ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για την σχολική βιβλιοθήκη και γενικά με άλατα μέ¬ 
σα που είναι απαραίτητα για την λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για την στήριξη της διοικητικής λειτουργίας των σχολικών 
μονάδων. 

- Τα νομικά πρόσωπα διοικούνται από δμελές Διοικητικό 
Συμβούλιο, και συγκεκριμένα: 

α) Η Σχολική Επιτροπή Δημοτικού σχολείου Αιαντείου 
θα αποτελείται από: 

1) Έναν Δημοτικό Σύμβουλο, ως Πρόεδρο, που ορίζεται 
από τον Δήμαρχο Σαλαμίνος. 

2) Τον Δ/ντή του Δημοτικού Σχολείου Αιαντείου Σαλαμί¬ 
νος. 

3) Τον εκπρόσωπο του Συλλόγου Γονέων και Κηδεμό¬ 
νων. 

4) Δύο Δημότες Σαλαμίνος από το Δ.Δ. Αιαντείου, που 
ορίζονται από το Δημοτικό Συμβούλιο. 

β) Η «Σχολική Επιτροπή Νηπιαγωγείων Αιαντείου & Κα¬ 
κής Βίγλας» θα αποτελείται από: 

1) Έναν Δημοτικό Σύμβουλο, ως Πρόεδρο, που ορίζεται 
από τον Δήμαρχο Σαλαμίνος. 

2) ΤιςΔ/ντριεςτων Νηπιαγωγείων Αιαντείου & Κακής Βί¬ 
γλας. 

3) Δύο Δημότες Σαλαμίνος από το Δ.Δ. Αιαντείου, που 
ορίζονται από το Δημοτικό Συμβούλιο. 

Το Διοικητικό Συμβούλιο εκλέγει Αντιπρόεδρο και 
Γραμματέα. 

Πόροι των Νομικών Προσώπων είναι: 
α. Ετήσια επιχορήγηση του Δήμου, 
β. Ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληρο¬ 
δοσίες, 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

Τα Νομικά Πρόσωπα εκπροσωπούνται στα δικαστήρια 
και σε κάθε δημόσια αρχή από τον Πρόεδρο του Διοικ/κού 
Σ/λίου και όταν αυτός απουσιάζει ή κωλύεται από τον 
Αντιπρόεδρο. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Φεβρουάριου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθμ. 7360 (2) 

Κατάρτιση Οργανισμού Εσωτερικής Υπηρεσίας του Νο¬ 
μικού Προσώπου Κέντρο Φροντίδας Οικογένειας Δή¬ 
μου Αβδήρων Ν. Ξάνθης. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1. Τις διατάξεις: α)των άρθρων 34-38του Ν. 2190/1994 
για «Σύσταση ανεξάρτητης αρχής για την επιλογή προ¬ 
σωπικού και ρύθμιση θεμάτων Διοίκησης», β) του άρθρου 
12 του Ν.1188/1981 όπως αντικαταστάθηκε με το άρθρο 
26 του Ν. 1832/1989 και το άρθρο 8 παρ. 5 του Ν. 
2307/1995, γ) των Π.Δ. 37α/1987 και 22/1990, δ) του Π.Δ. 
410/1995 και ε) το Π.Δ. 50/2001. 

2. Την υπ’ αριθμ. 5328/11.8.2003 Απόφαση του Γενι¬ 
κού Γραμματέα της Περιφέρειας Ανατολικής Μακεδο¬ 
νίας - Θράκης με την οποία έχει συσταθεί το Νομικό 
Πρόσωπο Κέντρο Φροντίδας Οικογένειας του Δήμου 
Αβδήρων. 

3. Την υπ’ αριθμ. 14/2004 απόφαση του Δ.Σ. του Ν.Π. 
του Κέντρου Φροντίδας Οικογένειαςτου Δήμου Αβδήρων 
με την οποία καταρτίζεται ο Οργανισμός Εσωτερικής 
Υπηρεσίαςτου ιδίου Ν.Π.. 

4. Την σύμφωνη γνωμοδότηση του Υπηρεσιακού Συμ¬ 
βουλίου κατάτο Ν. 2190/1994 που καταχωρήθηκεστο υπ’ 
αριθμ. 12/2004 πρακτικό του. 

5. Το Ν. 2503/1997 «Διοίκηση οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο- 
διοίκησηση και άλλες διατάξεις». 


6. Την υπ’ αριθμ. 2550/1.10.2003 απόφαση του Γενικού 
Γραμματέα η οποία δημοσιεύθηκε στο ΦΕΚ 1558/Β/ 
27.10.2004, αποφασίζουμε: 

Εγκρίνουμε την υπ’ αριθμ. 14/2004 απόφαση του Δ.Σ. 
του Κέντρου Φροντίδας Οικογένειας (ΚΕΦΟ) Δήμου 
Αβδήρων Ν. Ξάνθης με την οποία καταρτίζεται ο Οργανι¬ 
σμός Εσωτερικής Υπηρεσίας του, ο οποίος μετά από αυ¬ 
τήν έχει ως εξής: 

ΚΕΦΑΛΑΙΟ Α'. 

Αρθρο Ιο 

Διάρθρωση Υπηρεσιών 

Οι Υπηρεσίες 1) προσχολικής αγωγής και ψυχαγωγίας 
ενηλίκων 2) διοικητικού - οικονομικού του Νομικού Προ¬ 
σώπου θα λειτουργούν σε επίπεδο Γ ραφείου και θα υπά¬ 
γονται απ ευθείας στον εκάστοτε Πρόεδρο του Διοικητι¬ 
κού Συμβουλίου του. 

Άρθρο 2ο 

Αρμοδιότητες του Γ ραφείου 

1) Εποπτεύει, συντονίζει και κατευθύνει το παιδαγωγικό 
έργο του Κέντρου Φροντίδας Οικογένειας και γενικά με¬ 
ριμνά για την εύρυθμη λειτουργία του σύμφωνα με τον 
ισχύοντα κανονισμό. 

2) Επιμελείται την παροχή σύγχρονης αγωγής, καθημε¬ 
ρινή φύλαξη, φροντίδα, απασχόληση και ψυχαγωγία στα 
φιλοξενούμενα παιδιά προσχολικής και σχολικής ηλικίας 
εργαζομένων γονέων πριν ή μετά τη λήξη του εκπαιδευτι¬ 
κού τους ωραρίου. 

3) Επιμελείται στην παροχή κάθε είδους βοήθεια, συμ¬ 
βουλών σε γονείς και ηλικιωμένους. 

4) Επιμελείται τις παντός είδους διοικητικές και οικονο¬ 
μικές εργασίες του Κέντρου. 

Άρθρο 3ο 

Καθήκοντα Προϊσταμένου του Γ ραφείου 

1. - Είναι αρμόδιος και επιμελείται σε συνεργασία με 
τους παιδαγωγούς - κοινωνικούς λειτουργούς του Κέ¬ 
ντρου για την εφαρμογή των σύγχρονων απόψεων της 
Παιδαγωγικής και Ψυχολογίας. 

2. - Εποπτεύει, συντονίζει και κατευθύνει το παιδαγωγι¬ 
κό και κοινωνικό έργο του Γ ραφείου. 

3. - Είναι αρμόδιος για την εύρυθμη λειτουργία του Κέ¬ 
ντρου. 

4. - Προσκαλεί και εισηγείται στο Διοικητικό Συμβού¬ 
λιο του νομικού προσώπου κάθε θέμα που αφορά τη 
λειτουργία, το προσωπικό, τους γονείς, τους ηλικιω¬ 
μένους και την υλικοτεχνική υποδομή του Κέντρου, 
όπως: 

α/ τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του. 

β/ το παιδαγωγικό υλικό και τον πάσης φύσεως εξοπλι¬ 
σμό. 

γ/ τις απαραίτητες εργασίες για την επισκευή και συ¬ 
ντήρηση των κτιρίων και του εξοπλισμού. 

δ/την επιμόρφωση του προσωπικού. 

5. - Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Κέντρο. 

6. - Επιβλέπει την τήρηση όλων των απαραίτητων βι¬ 
βλίων και τηρεί την σφραγίδα του Κέντρου. 

Άρθρο 4ο 

Οργανική Σύνθεση Προσωπικού 

Οι θέσεις του προσωπικού ορίζονται ως εξής: 

Α'. ΜΟΝΙΜΟ ΠΡΟΣΩΠΙΚΟ: 

1ΚΛΑΔΟΣ ΤΕ-2 ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις: (1) Μία με Βαθμό Δ'.-Α'. 

2. - ΚΛΑΔΟΣ ΔΕ-1 ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις (1) Μία με Βαθμό Δ'. - Α'. 

3. - ΚΛΑΔΟΣ ΥΕ-16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις (1) Μία με Βαθμό Ε'. - Β'. 

Β'. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΜΟΝΙΜΟ ΠΡΟΣΩΠΙΚΟ 

1.- ΚΛΑΔΟΣ ΔΕ -1 ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Θέσεις (1) Μία 

Γ. ΕΠΟΧΙΑΚΟ ΠΡΟΣΩΠΙΚΟ 

Μία (1) θέση Κοινωνικών Λειτουργών 

Μία (1) θέση Γενικών Καθηκόντων (Καθαρίστρια). 

Άρθρο 5ο 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 6ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζομένους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για κάλυψη των υφιστάμενων και μελλοντικών αναγκών 
των Υπηρεσιών του Ν.Π.Δ.Δ. 

Η κατανομή του προσωπικού γίνεται πάντοτε με από¬ 
φαση του Προέδρου του Διοικητικού Συμβουλίου του 
Ν.Π.Δ.Δ., ανάλογα με τις ανάγκες του γραφείου, τα προ¬ 
σόντα των υπαλλήλων, την πείρα και τις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανηλίκων τέκνων, έγκυες γυναίκες, τόπος διαμονής 
κ.λ.π.). 

Κάθε άλλη λεπτομέρεια που αφορά την λειτουργία του 
αυτοτελούς γραφείου μη προβλεπόμενη από τον παρό¬ 
ντα Οργανισμό, ρυθμίζεται με τον κανονισμό λειτουργίας 
του Ν.Π.Δ.Δ. 

Ακροτελεύτειο Άρθρο: 

Κάλυψη Δαπάνης 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους κωδικούς 
αριθμούς για την κάλυψη της μισθοδοσίας του υπάρχο- 
ντος προσωπικού. Η μελλοντική επιβάρυνση του προϋπο¬ 
λογισμού του ΚΕΦΟ από την απόφαση αυτή δεν είναι δυ¬ 
νατόν να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 13 Ιανουάριου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης 

Κ. ΒΑΓΓΛΗ 


Αριθμ. 957 (3) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ) του Δήμου Αμφίκλειας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 12 του Ν.1188/1981 (ΦΕΚΑ'204), όπως ισχύει. 

β)18παρ. 2του Ν. 2539/1997 (ΦΕΚΑ'244), όπως αντι- 
καταστάθηκαν με αυτές του άρθρου 13 παρ. 2 του Ν. 
2672/1998. 

γ) 27του Ν. 2081/1992, με το οποίο προστέθηκε νέο άρ¬ 
θρο 29Α στο Ν.1558/1981 σχετικά με τον έλεγχο των δα¬ 
πανών που προκαλούν οι κανονιστικές διοικητικές πρά- 
ξεις. 

2. Την υπ’ αριθμ. 5068/30.4.1999 απόφασή μας, περί 
έγκρισης του Ο.Ε.Υ. του Δήμου Αμφίκλειας που δημοσι- 
εύθηκε στο ΦΕΚ Β' 960/26.5.1999. 

3. Την υπ’ αριθμ. 135/2004 απόφαση του Δημοτικού 
Συμβουλίου Δήμου Αμφίκλειας, σχετικά με την τροποποί¬ 
ηση του Ο.Ε.Υτου οικείου Δήμου. 

4. Τη γνώμη του Υπηρεσιακού Συμβουλίου υπαλλήλων 
Ο.Τ.Α Νομού Φθιώτιδας, περί τροποποίησης του Ο.Ε.Υ. 
του ανωτέρω Δήμου που διατυπώνεται στο υπ’ αριθμ. 
6/2004 πρακτικό του (αριθμ. γνωμοδότησης 3/2004). 

5. Την υπ’ αριθμ. 1100/11.2.1998 απόφασή μας, περί με¬ 
ταβίβασης δικαιώματος υπογραφής «Με Εντολή Γενικού 
Γ ραμματέα Περιφέρειας», στονΤμηματάρχη Τοπικής Αυ¬ 
τοδιοίκησης Α' βαθμού, που δημοσιεύθηκε στο ΦΕΚ Β' 
179/25.2.1998, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
(Ο.Ε.Υ.) του Δήμου Αμφίκλειας, ο οποίος εγκρίθηκε με 
την υπ’ αριθμ. 5068/30.4.1999 απόφασή μας, ο οποίος με¬ 
τά την τροποποίησή του έχει ως ακολούθως: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΑΜΦΙΚΛΕΙΑΣ 

(όπως τροποποιήθηκε με την 135/2004 ΑΔΣ) 
Άρθρο 1. 

Οι δραστηριότητες των υπηρεσιών του Δήμου κατανέ- 
μονται στις εξής διοικητικές ενότητες. 

1) Γ ραφείο υποστήριξης Δημάρχου και αιρετών οργά¬ 
νων. 

1 α) Γ ραφείο Δημοσίων σχέσεων και Τ ύπου. 

1β) Γραφείο Προγραμματισμού και Ανάπτυξης. 

2. Διεύθυνση Διοικητικών, Οικονομικών και Τεχνικών 
Υπηρεσιών. 

Η διεύθυνση αποτελείται από τα παρακάτω τμήματα. 

• Τμήμα Διοικητικών και Οικονομικών Υπηρεσιών. 

• Τμήμα Τεχνικών Υπηρεσιών και περιβάλλοντος. 

Άρθρο 2. 

ΑΡΜΟΔΙΟΤΗΤΕΣ ΓΡΑΦΕΙΟΥ ΔΗΜΑΡΧΟΥ 
ΤΥΠΟΥ ΚΑΙ ΔΗΜΟΣΙΩΝ ΣΧΕΣΕΩΝ. 

Δακτυλογράφηση, αναπαραγωγή διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Δημάρχου. 

Ρύθμιση συναντήσεων και επικοινωνιών του Δημάρχου 
και τήρηση ημερολογίου των προσωπικών επαφών του 
εντός και εκτός του Δήμου. 

Τήρηση ειδικού πρωτοκόλλου του Δημάρχου. 

Τήρηση προσωπικού Αρχείου εγγράφων του Δημάρ¬ 
χου. 

Τήρηση πρακτικών συναντήσεων ή συμβουλίων στα 
οποία μετέχει ο Δήμαρχος. 

Συγκέντρωση στοιχείων ή εγγράφων που πρέπει να 
υπογραφτούν από τα όργανα και μεριμνά για την υπο¬ 
γραφή και την διεκπεραίωσή τους. 

Οργανωτική προετοιμασία και υποστήριξη ενημερωτι¬ 
κών συνεδρίων συνελεύσεων, εορτών, δεξιώσεων και γε¬ 
νικά εκδηλώσεωντου Δήμου. 

Παρακολούθηση δημοσιεύσεωντου Τύπου η εκπομπών 
στα Μέσα Μαζικής Ενημέρωσης και μέριμνα για την προ¬ 
ετοιμασία αναλογών δημοσιεύσεων με στόχο την προά¬ 
σπιση των συμφερόντων του Δήμου. 

Συνεργασία με τους Δημοσιογράφους και οργάνωση 
των συνεντεύξεων Τύπου. Συνεργασία με τον Τοπικό Τύ¬ 
πο για τα Τοπικά Θέματα. 

Δημοσίευση διακηρύξεων και ανακοινώσεων των υπη¬ 
ρεσιών του Δήμου. 

Σχεδιασμός, εισήγηση και εφαρμογή προγραμμάτων 
προβολής του έργου και των υπηρεσιών που παρέχει ο 
Δήμος. 

Ενημέρωση των πολιτών γιατις επιδιώξεις, στόχους και 
υπηρεσίες του Δήμου με γενικό στόχο την δραστηριοποί- 
ηση των πολιτών για την προώθηση των τοπικών συμφε¬ 
ρόντων. 

Συγκέντρωση ειδήσεων από το χώρο του Δήμου, επε¬ 
ξεργασία υλικού, σχεδιασμός, εισήγηση και εφαρμογή 
προγραμμάτων διανομής τους. 

Τήρηση πληροφοριακού αρχείου δημοσιεύσεων ή εκ¬ 
πομπών που αφορούν το Δήμο καθώς και των σχετικών 
απαντήσεων. 

Επιμέλεια της διοργάνωσης, της υποδοχής, φιλοξενίας 
και ξενάγησης ξένων αντιπροσωπειών. Υποστήριξη των 
αιρετών οργάνων και των υπηρεσιών για τη διοργάνωση 
των συναντήσεων με προσκεκλημένους από το εξωτερι¬ 
κό και αντιστοίχως επισκέψεων της δημοτικής αρχής. 

Επιμέλεια της διαδικασίας μετάβασης στο εξωτερικό 
δημοτικής αντιπροσωπείας. 

Επικοινωνία με φορείς του εξωτερικού που ενδιαφέ¬ 
ρουν το Δήμο. 

Άρθρο 3. 

ΑΡΜΟΔΙΟΤΗΤΕΣ ΓΡΑΦΕΙΟΥ ΠΡΟΓΡΑΜΜΑΤΙΣΜΟΥ 
ΚΑΙ ΑΝΑΠΤΥΞΗΣ 

1. Προγραμματισμός της τοπικής ανάπτυξης και της 
δράσης του Δήμου. 

• Συνεχής έρευνα και παρακολούθηση των εξελίξεων 
στη περιοχή του Δήμου 

• Σύνταξη μεσοπρόθεσμων και ετήσιων προγραμμά- 
τωντου Δήμου. 

• Διερεύνηση πηγών χρηματοδότησης και διατύπωση 
προτάσεων για την εξεύρεση πόρων για την υλοποίηση 
του προγράμματος δράσης του Δήμου. 

2. Προγράμματα Ευρωπαϊκής Ένωσης 

• Ενημέρωση της Δημοτικής αρχής για τα προγράμμα¬ 
τα της Ε.Επου ενδιαφέρουν το Δήμο. 

• Κατάρτιση αιτήσεων συμμετοχής του Δήμου σε συ¬ 
γκεκριμένα προγράμματα, παρακολούθηση και αξιολό¬ 
γηση της υλοποίησής τους. 

3. Αγροτική ανάπτυξη 

• Παροχή συμβουλευτικών υπηρεσιών και ενημέρω¬ 
ση/πληροφόρηση των αγροτών σε θέματα γεωπονίας. 


• Υποστήριξη της συμμετοχής του Δήμου στην κατάρ¬ 
τιση των Νομαρχιακών προγραμμάτων αγροτικής ανά¬ 
πτυξης και παρακολούθηση των εφαρμοζόμενων μέ¬ 
τρων. 

• Συνεργασία μετά αρμόδια τμήματα της Ν.Α και συμ¬ 
μετοχή σε προγράμματα ενημέρωσης για την ανάπτυξη 
νέων βιολογικών καλλιεργειών, την εφαρμογή προγραμ¬ 
μάτων αναδιάρθρωσης, την προστασία των περιοχών γης 
υψηλής παραγωγικότητας, την ορθολογική αξιοποίηση 
των βοσκοτόπων. 

• Συμμετοχή στα προγράμματα της Ν.Α, της Περιφέ¬ 
ρειας και του κράτους για την ισόρροπη ανάπτυξη της γε¬ 
ωργικής βιομηχανίας, την ενημέρωση για την τήρηση των 
περιβαλλοντικών όρων λειτουργίας. 

• Εντοπισμός ελλείψεων αγροτικής οδοποιίας και άλ¬ 
λων έργων υποδομής και υποβολή σχετικών προτάσεων 
στις αρμόδιες υπηρεσίεςτου Νομού καιτης Περιφέρειας. 

Άρθρο 4. 

ΑΡΜΟΔΙΟΤΗΤΕΣ Δ/ΣΗΣ ΔΙΟΙΚΗΤΙΚΩΝ 
ΟΙΚΟΝΟΜΙΚΩΝ ΤΕΧΝΙΚΩΝ ΥΠΗΡΕΣΙΩΝ 
ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 
ΟΡΓΑΝΙΚΩΝ ΜΟΝΑΔΩΝ. 

Έχουν την ευθύνη της εύρυθμης λειτουργίας των μο¬ 
νάδων που πρόίστανται. 

Συντονίζουν και ελέγχουν τις δραστηριότητες των μο¬ 
νάδων τους και φροντίζουν για την εκτέλεση των αποφά¬ 
σεων που εκδίδουν τα αιρετά όργανα. 

Μεριμνούν για σύνταξη κανονισμών λειτουργίας επί μέ¬ 
ρους μονάδων όταν τούτο κρίνεται απαραίτητο. 

Εισηγούνται την ψήφιση αποφάσεων κανονιστικού πε¬ 
ριεχομένου. 

Εποπτεύουν και αξιολογούντο προσωπικό πού υπάγε¬ 
ται σ’ αυτούς και μεριμνούν σε συνεργασία με την Δημο¬ 
τική Αρχή για την επιμόρφωσή του. 

Παρακολουθούν την νομοθεσία και ενημερώνουν τους 
αιρετούς και το προσωπικό. 

Παραλαμβάνουν την αλληλογραφία της μονάδας τους 
και τη διανέμουν ανάλογα. 

Συνεργάζονται με άλλους φορείς του Δήμου. 

Έχουν την ευθύνη ελέγχου και θεώρησης όλων των εγ¬ 
γράφων, των υπαλλήλων της μονάδας τους που επο¬ 
πτεύουν καθώς και την εισήγηση προς τα ανώτερα όργα¬ 
να. 

Εισηγούνται τρόπους για την βελτίωση της αποτελε- 
σματικότητας της δράσης της διοικητικής ενότητας, τη 
βελτίωση της απόδοσης του ανθρώπινου δυναμικού και 
των τεχνικών μέσων, την καλύτερη εξυπηρέτηση του πο¬ 
λίτη και την καλύτερη ανταπόκριση της διοικητικής μονά¬ 
δας στις τοπικές ανάγκες. 

Άρθρο 5. 

ΤΜΗΜΑ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ 

1. Γραφείο Δημοτικού Συμβουλίου, Δημαρχιακής επι¬ 
τροπής, Επιτρόπων δημοτικών συμβουλίων. 

• Κατάρτιση ημερήσιας διάταξης σε συνεργασία με τον 
Πρόεδρο του δημοτικού συμβουλίου. 

• Σύνταξη αποφάσεων δημοτικών συμβουλίων, Δημαρ¬ 
χιακής επιτροπής Επιτροπών δημοτικών συμβουλίων, 
αναπαραγωγή, υποβολή προς έγκριση, κοινοποίηση 
προς αρμόδιες υπηρεσίες ή ενδιαφερομένους για εκτέ¬ 
λεση. 

• Τήρηση πρακτικών Δημοτικών συμβουλίων και Αρ¬ 
χείο. 

• Βιβλιοδέτηση αποφάσεων Δημοτικού Συμβουλίου και 
Δημαρχιακής επιτροπής 

2. Γραφείο προσωπικού. 

• Τήρηση ατομικών φακέλων όλων των υπαλλήλων. 

• Έκδοση αποφάσεων Δημάρχου για κάθε υπηρεσιακή 
μεταβολή των υπαλλήλων από πρόσληψη έως και συντα- 
ξιοδότηση (κλιμάκια, χρονοεπιδόματα, πειθαρχικές ποι¬ 
νές ,άδειες κλπ.) 

• Έκδοση σχετικών βεβαιώσεων. 

3. Γ ραφείο Δημοτική κατάσταση. - Ληξιαρχείο. 

• Σύνταξη, ενημέρωση και τήρηση βιβλίων δημοτολογί¬ 
ου. 

• Τήρηση οικογενειακών μερίδων. 

• Εφαρμογή του κώδικα περί Ελληνικής Ιθαγένειας. 

• Κατάρτιση ετήσιων μητρώων αρρένων και στρατολο¬ 
γικών πινάκων. 

• Τήρηση και συνεχής ενημέρωση βιβλίων (επίσημα αρ¬ 
χεία) για όλα τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, βαπτίσεις, γάμοι, 
θάνατοι), καθώς και κάθε μεταγενέστερο γεγονός που 
συνδέεται με αυτά (υιοθεσίες, διαζύγια, εκούσιες ανα¬ 
γνωρίσεις κλπ). 

• Έκδοση κάθε πιστοποιητικού που συνδέεται με τα πα¬ 
ραπάνω. 

• Ενημέρωση των αντιστοίχων υπηρεσιών άλλων ΟΤΑ 
για ληξιαρχικά γεγονότα που επηρεάζουν τα μητρώα αρ¬ 
ρένων και τις οικογενειακές μερίδες. 

• Έκδοση στατιστικών στοιχείων 

• Τήρηση εκλογικών καταλόγων 

• Διεξαγωγή, δημοτικών, βουλευτικών και Ευρωεκλο¬ 
γών σε ότι αφορά τους Δήμους. 

4. Γ ραφείο Πρωτοκόλλου, διεκπεραίωσης, αρχείου. 

• Τήρηση γενικού πρωτοκόλλου εισερχομένων - εξερ- 
χόμενων εγγράφων και διεκπεραίωσή τους. 

• Δακτυλογράφηση όλων των εγγράφων. 

• Μέριμνα για βοηθητικές λειτουργίες . 

5. Γ ραφείο Δημοτικών Διαμερισμάτων. 

• Παρευρίσκεται στις συνεδριάσεις των Τοπικών Συμ¬ 
βουλίων 

• Συντάσσει τις αποφάσεις 

• Τηρείτο πρακτικά των Τοπικών Συμβουλίων. 

6. Ταμειακή υπηρεσία - ειδικός ταμίας - λογιστήριο. 

• Σύνταξη προϋπολογισμού - απολογισμού. 

• Παρακολούθηση και εφαρμογή του προϋπολογι¬ 
σμού. 

• Τήρηση βιβλίων, αρχείων λογιστικού συστήματος 
ΟΤΑ όπως εκάστοτε ισχύει. 

• Τήρηση νέου διπλογραφικού συστήματος από της 
εφαρμογής του. 

• Σύνταξη οικονομικών καταστάσεων. 

• Διενέργεια προμηθειών 

• Παραλαβή παραστατικών που απαιτούνται για πλη¬ 
ρωμή οφειλώντου Δήμου. Έκδοση όλων των χρηματικών 
ενταλμάτων πληρωμών και αποστολή τους στο Ταμείο 
προς πληρωμή. 

• Εισηγήσεις για επιβολή τελών και δικαιωμάτων, εγ¬ 
γραφή υπόχρεων προς τον Δήμο, φυσικών και νομικών 
προσώπων, βεβαίωση εσόδων και οριστικοποίηση βεβαι¬ 
ωτικών καταλόγων. 

• Έκδοση αδειών που σχετίζονται με την είσπραξη ει¬ 
σφορών και δικαιωμάτων. 


Τήρηση αρχείων κληροδοτημάτων του Δήμου. 

• Διαμόρφωση και παρακολούθηση ταμειακών προ- 
γραμμάτωντου Δήμου περίτων υποχρεώσεων και των ει¬ 
σπράξεων. 

• Παραλαβή χρηματικών ενταλμάτων πληρωμών και 
πραγματοποίηση των πληρωμών στους δικαιούχους. 

• Απόδοση των κρατήσεων υπέρ τρίτων. 

• Παραλαβή των βεβαιωτικών καταλόγων των υπόχρε¬ 
ων. 

• Έκδοση και αποστολή ατομικών ή ειδικών προσκλή¬ 
σεων προς οφειλέτες του Δήμου. 

• Τήρηση του λογιστικού των ΟΤΑ. 

• Το γραφείο λογιστηρίου επιμελείται της εκκαθάρισης 
και εντολής πληρωμής κάθε δαπάνης έκτακτης, διαρκούς 
και σταθερής του Δήμου. Ειδικότερα ελέγχει τα δικαιολο- 
γητικά κάθε δαπάνης για να διαπιστώσει αν αυτά είναι 
πλήρη και σύμφωνα με το Νόμο. Μετά τον έλεγχο των 
δικ/των εκδίδει τα σχετικά χρηματικά εντάλματα και μέσα 
στα όρια των πιστώσεων του προϋ/σμού. Μετά την υπο¬ 
γραφή των ενταλμάτων από τους αρμοδίους τα πρωτό¬ 
τυπα στέλνονται στο ταμείο και τα στελέχη αφού καταχω- 
ρηθούν στα σχετικά βιβλία παραμένουν στο αρχείο. 

• Καταρτίζει σε συνεργασία με τις αρμόδιες υπηρεσίες 
του Δήμου τον Προϋπολογισμό και την εισηγητική έκθε¬ 
ση αυτού. 

• Παρακολουθεί γενικά την πορεία εκτέλεσης του 
προϋ/σμού, εισηγείταιτην αναμόρφωση αυτού με την εγ¬ 
γραφή νέων εσόδων την ενίσχυση των ανεπαρκών και τη 
δημιουργία νέων πιστώσεων. 

• Κάνει κάθε εργασία που αφορά θέματα πρ/σμού, τις 
προβλέψεις για την έκβαση αυτού ,σύμφωνα με τα απο¬ 
τελέσματα από την πορεία της εκτέλεσης αυτού. 

• Συντάσσει τις μισθολογικές καταστάσεις του προσω¬ 
πικού, βάσει των στοιχείων που δίδονται από το γραφείο 
Προσωπικού. 

• Εκδίδει τις βεβαιώσεις και τα πιστ/κά που έχουν σχέ¬ 
ση με τις αποδοχές πάσης φύσεως προσωπικού. 

7. Γρ. Προσόδων και δημοτικής περιουσίας 

• Τήρηση κινητής περιουσίας του Δήμου. 

• Τήρηση αρχείων δημοτικής ακίνητης περιουσίας. 

• Εισήγηση για χορήγηση αδειών ίδρυσης και λειτουρ¬ 
γίας καταστημάτων υγειονομικού ενδιαφέροντος και κα¬ 
ταστημάτων με μουσική. 

• Χορήγηση αδειών μικροπωλητών, λειτουργία και εκ¬ 
μετάλλευση περιπτέρων εντός κοινοχρήστων χώρων. 

Εισήγηση για χορήγηση αδειών εγκατάστασης Και λει¬ 
τουργίας ψυχαχωγικών παιχνιδιών που προβλέπονται 
από τις αστυνομικές διατάξεις και δεν υπάγονται στο Νό¬ 
μο 2000/1941. 

Εισήγηση για χορήγηση αδειών εγκατάστασης και λει¬ 
τουργίας θεάτρων .κινηματογράφων, και παρεμφερών 
επιχειρήσεων του Ν. 445/1937 ,και 446/1937, όπως τρο¬ 
ποποιούνται κάθε φορά. 

Εισήγηση για επιβολή διοικητικών κυρώσεων σε παρα¬ 
βάτες των όρων λειτουργίας των καταστημάτων. 

Λειτουργία Λαϊκών Αγορών. 

• Ασχολείται με την διαδικασία της βεβαίωσης, φόρων, 
τελών και δικαιωμάτων. 

• Καταρτίζει τους βεβαιωτικούς καταλόγους και τους 
στέλνει στον Ειδικό Ταμία σύμφωνα με τις σχετικές δ/ξεις 
«Περί οικονομικής δ/σης και λογ/κου των Δήμων και Κοι¬ 
νοτήτων». 

• Παίρνει τις εκθέσεις ελέγχου των αρμοδίων εξωτερι¬ 
κών οργάνων του Δήμου και αξιολογεί αυτές. Εισηγείται 
την επιβολή κατάρτιση, μείωση ή αύξηση των παραπάνω 
φόρων τελών και δικαιωμάτων και ειδικότερα ελέγχει την 
έκταση των χώρων που χρησιμοποιούνται και προβαίνει 
σε περίπτωση διαπίστωσης χρήσης των χώρων χωρίς 
άδεια στην επιβολή προστίμων. 

• Επιμελείται τη βεβαίωση του τέλους διαφήμισης, 
ελέγχει τις αιτήσεις, εκδίδει τις σχετικές άδειες και επιβά¬ 
λει το τέλος που αναλογεί, σύμφωνα με την κείμενη νομο¬ 
θεσία. 

• Καταχωρεί σε ειδικό βιβλίο τις προσφυγές που υπο¬ 
βάλλονται από τους φορολογούμενους, συντάσσει τις 
αντίστοιχες εκθέσεις και τις επισυνάπτει στις δικογρα¬ 
φίες με όλα τα σχετικά που αφορούν τη βεβαίωση. 

• Παρακολουθεί την άσκηση ή μη εφέσεων σε συνερ¬ 
γασία με το Γρ. Νομικής υπηρεσίας και της Εκτελεστικής 
Επιτροπής, ενημερώνει το σχετικό βιβλίο προσφυγών και 
τηρεί αρχείο αποφάσεων διοικητικών δικαστηρίων και αρ¬ 
χείο δικογραφιών. 

• Διεκπεραιώνει κάθε εργασία για την ολοκλήρωση της 
απόκτησης κληροδοσιών και δωρεών ακινήτων και τηρεί 
σχετικό αρχείο, συγκεντρώνει τους κάθε φύσεως τίτλους 
της ακίνητης και της κοινόχρηστης περιουσίας του Δή¬ 
μου. 

• Καταρτίζει φάκελο για κάθε ακίνητο του Δήμου που 
περιλαμβάνει όλα τα στοιχεία που θεμελιώνουν τα δικαι¬ 
ώματα επί του ακινήτου. 

• Μεριμνά για τη σύνταξη των διακηρύξεων των δημο¬ 
πρασιών προς μίσθωση Δημοτικών ακινήτωντου Δήμου. 

8. Γ ρ. προμηθειών και αποθήκης 

Προβαίνει σε κάθε ενέργεια πού αφορά προμήθεια για 
τις ανάγκες των υπηρεσιών του Δήμου. 

• Συντάσσει τις προκηρύξεις διενέργειας των διαγωνι¬ 
σμών, παραλαμβάνει καιδιαθέτειτο υλικό σύμφωνα με τη 
διαδικασία που ορίζει ο Νόμος. 

Άρθρο 6. 

ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ κ ΠΕΡΙΒΑΛΛΟΝΤΟΣ 

1. Γρ. μελετών - επίβλεψης και προγραμματισμού. 

• Προσδιορισμός ετήσιων και μεσοπρόθεσμων στόχων 
εκτέλεσης νέων τεχνικών έργων στην περιοχή του Δήμου 
και εκτέλεσης εργασιών συντήρησης της υφιστάμενης 
κοινόχρηστης υποδομής. Προγραμματισμός ετήσιος και 
μεσοπρόθεσμος μελετών και κατασκευών νέων έργων και 
συντηρήσεων που αναλαμβάνει το τμήμα και καθορισμός 
προϋποθέσεων υλοποίησης. 

• Εισήγηση για τη σκοπιμότητα ανάθεσης συγκεκριμέ¬ 
νων μελετών τεχνικών έργων σε τρίτους εκτός Δήμου .κα¬ 
τάρτιση προδιαγραφών μελετών και τήρηση των διαδικα¬ 
σιών ανάθεσης συγκεκριμένων μελετών σε τρίτους και 
παρακολούθηση της εκπόνησης μελετών τεχνικών έργων 
που ανατίθενται σε τρίτους, τήρηση των διαδικασιών πα¬ 
ρακολούθησης ελέγχου και παραλαβής των μελετών από 
ποιοτικής και συμβατικής άποψης καθώς και εισήγηση 
για τη σκοπιμότητα ανάθεσης της κατασκευής τεχνικών 
έργων σετρίτους, κατάρτιση προδιαγραφώντεχνικών έρ¬ 
γων και τήρηση των διαδικασιών ανάθεσης έργων σε τρί¬ 
τους. 

• Επίβλεψη εκτέλεσης τεχνικών έργων που εκτελούνται 
είτε με αυτεπιστασία είτε από τρίτους. 

• Φροντίδα για την παρακολούθηση και τήρηση της νο¬ 
μοθεσίας που έχει σχέση με την ανάθεση .παρακολούθη¬ 
ση, εκτέλεση και παραλαβή μελετών και τεχνικών έργων. 


• Κατάρτιση τεχνικών προδιαγραφών για την προμή¬ 
θεια τεχνικού εξοπλισμού, μηχανημάτων, ανταλλακτικών, 
εξαρτημάτων, υλικών, λιπαντικών κλπ, που χρησιμοποιεί 
ο Δήμος. Συμμετοχή στις επιτροπές αξιολόγησης προ¬ 
σφορών και στις επιτροπές παραλαβής των προηγουμέ¬ 
νων ειδών. 

• Εκπόνηση μελετών που σχετίζονται σε Μηχανολογι¬ 
κές- Ηλεκτρολογικές εγκαταστάσεις, επίβλεψη κατα¬ 
σκευής αντιστοίχων έργων. 

• Επεξεργασία προτάσεων προς τις αρμόδιες υπηρε¬ 
σίες για την εκπόνηση μελετών τη σύνταξη σχεδίων και 
την υλοποίηση προγραμμάτων για την αγροτική, οικιστι¬ 
κή και περιβαλλοντική ανάπτυξη και προστασία της πε¬ 
ριοχής του Δήμου. 

2. Γρ. Ύδρευσης Αποχέτευσης. 

• Μεριμνά για τη συνεχή και την ομαλή υδροδότηση 
όλων των σημείων της πόλης όλο το 24ωρο και τη σωστή 
λειτουργία του αρδευτικού και αποχετευτικού συστήμα¬ 
τος καθώς και όλωντων λειτουργιών που αφορούν τις ερ¬ 
γασίες άντλησης και διανομής του νερού. 

• Μεριμνά για την καλή συντήρηση και την γρήγορη 
επισκευή βλαβών στο κεντρικό δίκτυο καθώς επίσης και 
την επιμέλεια της τοποθέτησης υδρομέτρων. 

• Μεριμνά για την ασφάλεια, τον καθορισμό και την 
υγειονομική προστασία των υδατοδεξαμενών. 

• Μεριμνά για την χλωρίωση των δεξαμενών. 

3. Γ ρ. Πληροφορικής και Μηχανοργάνωσης. 

• Υποστήριξη του Δήμου και των θυγατρικών φορέων 
σε θέματα βελτίωσης της οργάνωσης, στελέχωσης και 
των διαδικασιών 

διοίκησης και λειτουργίας. 

• Υποστήριξη στην ίδρυση καιλειτουργία Νομικώνπρο- 
σώπων Δ.Δ και Δημ. Επιχειρήσεων. 

• Οργάνωση και εκτέλεση προγραμμάτων επιμόρφω¬ 
σης του προσωπικού του Δήμου καθώς και οργάνωση 
προγραμμάτων ενημέρωσης των αιρετών οργάνων. 

• Φροντίδα για την εγκατάσταση, βελτίωση και σωστή 
λειτουργία του μηχανογραφικού εξοπλισμού του Δήμου 
καθώς και την εποπτεία της συντήρησης των εφαρμογών. 

4. Γ ρ. κινήσεως οχημάτων - μηχανημάτων. 

• Είναι υπεύθυνο για συντήρηση .λειτουργία και κίνηση 
των οχημάτων του Δήμου. 

5. Γ ρ. κατασκευής .συντήρησης και επισκευής τεχνικών 
έργων. 

• Είναι αρμόδιο για την συντήρηση, επισκευή και κατα¬ 
σκευή των τεχνικών έργων στην περιφέρεια του Δήμου. 

6. Γ ραφείο καθαριότητας και περιβάλλοντος. 

• Εκτέλεση εργασιών καθαριότητας των αστικών και 
κοινοχρήστων κ.λπ. χώρων μέσα στηνπεριφέρειατου Δή¬ 
μου. 

• Εκτέλεση εργασιών αποκομιδής, μεταφοράς και 
απόρριψης απορριμμάτων (π.χ. προερχόμενα από οι¬ 
κίες, καταστήματα, επιχειρήσεις, κοινόχρηστους χώ¬ 
ρους). 

• Εκτέλεση προγραμμάτων ανακύκλωσης απορριμμά¬ 
των. 

• Λειτουργία χώρου Υγειονομικής Ταφής Απορριμμά¬ 
των (ενταφιασμός, ζύγιση απορριμμάτων, φύλαξη χώ¬ 
ρου) 

• Λειτουργία δημοτικού νεκροταφείου 

• Λειτουργία δημοτικού σφαγείου 

• Κατασκευή - συντήρηση έργων πράσινου 

Άρθρο 7 

Η οργανική σύνθεση και κατάταξη των θέσεων του προ¬ 
σωπικού του Δήμου κάθε κατηγορίας και κλάδου γίνεται 
ως εξής. 

Α) Κατηγορία Πανεπιστημιακής Εκπαίδευσης. Με βαθ¬ 
μούς Δ-Α. 

Κλάδος ΠΕΙ Διοικητικών - Οικονομικού 
Θέσεις 2 (δύο). 

Κλάδος ΠΕ3 Πολιτικών Μηχανικών. 

Θέσεις 1 (μία). 

Κλάδος ΠΕ6 Τοπογράφων 
Θέσεις 1 (μία). 

Κλάδος ΠΕ9 Γ εωπόνων. 

Θέσεις 1 (μία). 

Κλάδος ΠΕ7 Χημικών Μηχανικών. 

Θέσεις 1 (μία). Κλάδος ΠΕ Μηχανικών χωροταξίας και 
περιφερειακής ανάπτυξης. 

Θέσεις 1 (μία). 

Κλάδος ΠΕ Οικονομικού-Λογιστικού 
Θέσεις (1) μία 

Κλάδος ΠΕ 23 Ένστολο προσωπικό-Δημοτική Αστυνομία 
Θέσεις (1) μία 

Κλάδος ΠΕ Διεκπεραίωση Υποθέσεων Πολιτών 
Θέσεις (2) δύο 

Κατηγορία Τεχνολογικής Εκπαίδευσης. Με βαθμό Δ-Α. 
Κλάδος ΤΕ17 Διοικητικών - Λογιστών. 

Θέσεις 3 (τρεις). 

Κλάδος ΤΕ3 Τεχν. Έργων υποδομής. 

Θέσεις 1 (μία). 

Κλάδος ΤΕ 19 Πληροφορικής. 

Θέσεις 1 (μία). 

Κλάδος ΤΕ 22 Διοίκησης Μονάδων Τοπικής Αυτ/σης 
Θέσεις 1 (μία) 

Κλάδος ΤΕ 23 Ένστολο προσωπικό-Δημοτική Αστυνομία 
Θέσεις 1 (μία) 

Κλάδος ΤΕ Διεκπεραίωση Υποθέσεων Πολιτών 
Θέσεις 1 (μία) 

Κατηγορία Δευτεροβάθμιας Εκπαίδευσης. Με βαθμό 
Δ-Α. 

Κλάδος ΔΕΙ Διοικητικών 
Θέσεις 7 (επτά) 

Κλάδος ΔΕ24 Ηλεκτρολόγων 
Θέσεις 1 (μία). 

Κλάδος ΔΕ28 Χειριστών Μηχανημάτων Έργων. 

Θέσεις 1 (μία). 

Κλάδος ΔΕ30 Τεχνιτών 
Θέσεις 3 (τρεις). 

Κλάδος ΔΕ29 Οδηγών 
Θέσεις 2 (δύο). 

Κλάδος ΔΕ 23 Ένστολο προσωπικό-Δημοτική Αστυνο¬ 
μία 

Θέσεις 2 (δύο). 

Κατηγορία Υποχρεωτικής Εκπαίδευσης. Με βαθμό Ε -Β. 
Κλάδος ΥΕ 16 Εργατών καθαριότητας. 

Θέσεις 4 (τέσσερις). 

Κλάδος ΥΕ 16 Εργατών Γ ενικά. 

Θέσεις 4 (τέσσερις). 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥΧΡΟΝΟΥ. 

Κλάδος ΔΕ 1 Διοικητικών 
Θέσεις 2 (δυο). 


Κλάδος ΔΕ29 Οδηγών 

Θέσεις 1 (μια). 

Κλάδος ΔΕ 28 Χειρ. Μηχ/των έργων 

Θέσεις 2 (δυο). 

Κλάδος ΔΕ 30 Τεχνιτών 

Θέσεις 1 (μια). 

Κλάδος ΥΕ 16 Εργατών Γ ενικά 

Θέσεις5 (πέντε). 

Κλάδος ΥΕ 16 Εργατών Καθαριότητας 

Θέσεις 3 (τρεις). 

Άρθρο 8. 

Τυπικά προσόντα διορισμού κάθε κατηγορίας και κλά¬ 
δου είναι αυτά πού προβλέπονται στις διατάξεις των Π. 
Δ/των 37α /1987 22/1990 ή αυτά πού θα καθορισθούν με 
μεταγενέστερους νόμους ή Π.Δ. 

Άρθρο 9. 

Εκτός από τις αρμοδιότητες πού περιγράφονται στον 
παρόντα Οργανισμό οι υπάλληλοι υποχρεούνται να εκτε- 
λούν τις υπηρεσιακές εργασίες πού ανατίθενται σ’ αυ¬ 
τούς από τον Δήμαρχο ή τους Δ/ντες της Υπηρεσίας. 

Άρθρο 10. 

Η επιλογή προϊστάμενων για όλες τις οργανικές μονά¬ 
δες θα γίνεται από υπαλλήλους των υπηρετούντων κλά¬ 
δων ΠΕ και ελλείψει αυτών κατά σειρά από Υπαλλήλους 
των κλάδων ΤΕ και στη συνέχεια ΔΕ, ανάλογα με το αντι¬ 
κείμενο κάθε οργανικής μονάδας και θα διέπεται από τις 
διατάξεις «περί βαθμολογίου». 

Τελικές Διατάξεις: 

Κατά την έναρξη της ισχύος του παρόντος Οργανισμού 
οι υπηρετούντες στο Δήμο υπάλληλοι κατατάσσονται 
στις αντίστοιχες θέσεις των σχετικών κλάδων. 

Η κατανομή του προσωπικού στις επί μέρους οργανικές 
μονάδες γίνεται με απόφαση του Δημάρχου, λαμβάνοντας 
υπόψη τις λειτουργικές ανάγκες των μονάδων ,τα προσό¬ 
ντα, την πείρα και τις ειδικές γνώσεις των υπαλλήλων. 

Η ισχύς του παρόντος Οργανισμού αρχίζει από την δη¬ 
μοσίευσή του στην Εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

Ειδικά, κανονισμοί θα ορίζουν αναλυτικά τα καθήκοντα 
των διοικητικών μονάδων. 

Τα θέματα που αφορούν τους διορισμούς ,τα καθήκο¬ 
ντα, τους περιορισμούς, την αστική ευθύνη, τα δικαιώμα¬ 
τα της μεταβολής της υπηρεσιακής κατάστασης, το πει¬ 
θαρχικό δίκαιο και τη λύση της υπαλληλικής σχέσης του 
προσωπικού που υπάγεται στις διατάξεις του παρόντος 
Οργανισμού, διέπεται από την εκάστοτε νομοθεσία, περί 
κατάστασης προσωπικού ΟΤΑ ,όπως αυτός κάθε φορά 
ισχύει καθώς και από τους ισχύοντες νόμους και Π. Δ/τα. 

ΑΚΡΟΤΕΛΕΥΤΑΙΟ ΑΡΘΡΟ. 

ΚΑΛΥΨΗ ΔΑΠΑΝΗΣ. 

Η δαπάνη η οποία προκύπτει από την ανωτέρω τροπο¬ 
ποίηση για το τρέχον οικ.έτος, θα βαρύνει τους παρακά¬ 
τω Κ.Α (εφόσον προσληφθούν όλοι) ως εξής: 

Κ.Α. 05/111.1 «Αποδοχές τακτικών υπαλλήλων» ποσό 
74.424,00 € 

Κ.Α. 15/111.1 «Αποδοχές τακτικών υπαλλήλων» ποσό 
29.370,00 € 

Κ.Α. 20/111.1 «Αποδοχές τακτικών υπαλλήλων» ποσό 
16.226,00 € 

Κ.Α. 20/112.1 «Αποδοχές εκτάκτων υπαλλήλων» ποσό 
43.500,00 € 

Κ.Α. 75/111.1 «Αποδοχές τακτικών υπαλλήλων» ποσό 
69.664,00 € 

ενώ ανάλογη θα είναι για τα επόμενα οικ. έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 4 Φεβρουάριου 2005 

Με εντολή Γενικού Γραμματέα Περιφέρειας 
Η Προϊσταμένη Τμήματος 
Ο. ΛΕΟΝΤΟΠΟΥΛΟΥ 


ΔΙΟΡΘΩΣΕΙΣ ΣΦΑΛΜΑΤΩΝ (4) 

Στο ΦΕΚ 1512/14.10.2003 ΦΕΚ (τεύχος Β') που δημοσι- 
εύθηκεη αριθμ. 10196/2003 απόφαση του Γενικού Γραμ¬ 
ματέα Περιφέρειας Νοτίου Αιγαίου σχετικά με την σύ¬ 
σταση Νομικού Προσώπου στον Δήμο Καλυμνίων, διορ¬ 
θώνεται το εσφαλμένο «Πολιτιστικός Οργανισμός Δήμου 
Καλυμνίων (Δ.Ο.Π.) «ΣΚΕΥΟΣ ΖΕΡΒΟΣ», 
στο ορθό « Δημοτικός Οργανισμός Πολιτισμού (Δ.Ο.Π.) 
Δήμου Καλυμνίων «ΣΚΕΥΟΣ ΖΕΡΒΟΣ». 

(Από την Περιφέρεια Νοτίου Αιγαίου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




